2017 жылдың 3 мамырында Қазақстан Республикасы Парламент мәжілісінің депутаты Наталья Васильевна Жұмаділдаева мен Жәмилә Нүсіпжанқызы Нұрманбетованың қатысуымен Астана қаласының төрінде орналасқан «NURORDA» мектеп-лицейінің білім беру кешенінде «Білім-Инновация» Халықаралық қоғамдық қорының ұжымы, «NURORDA» мектеп-лицейінің оқушылар және тәрбиешілерімен кездесу өтті.

Лицейлердің 25 жылдық тарихы 1991 жылғы Қазақстан Республикасы мен Түркия Республикасы Президентінің екі ел арасындағы білім және мәдениет саласындағы ынтымақтастықты нығайту туралы келісімі негізінде Қазақстанның ірі облыс орталықтарында қазақ - түрік лицейлері ашылуынан бастау алған.

«NURORDA» мектеп-лицейі егемен еліміздің ертеңі үшін, білімді де, саналы, парасатты азаматтарды тәрбиелеуде табандылықпен жұмыс жасап отырған білім ордасы болып табылады. Лицейдің мақсаты, мұғалімнің кәсіби құзіреттілігін жетілдіруге жағдай жасай отырып, зияткер, бәсекеге қабілетті, ұлтжанды, мінез-құлық қағидаларына берік сапалы ұрпақ тәрбиелеу болып табылады.

Аталған кездесу барысында мектеп-лицейінің білім мен тәрбие берудегі оң нәтижелері мен білім беру саласындағы инновациялық жетістіктерімен танымдық презентациялық түрде таныстыру жүргізілді.